CELEX: 32013R0329
Language: hr
Date: 2013-04-10 00:00:00
Title: Provedbena uredba Komisije (EU) br. 329/2013 od 10. travnja 2013. o odstupanju od Uredbe (EZ) br. 967/2006 u pogledu rokova za obavješćivanje o količinama šećera koje se prenose iz tržišne godine 2012./2013.

03/Sv. 070
            
            
               HR
            
            
               Službeni list Europske unije
            
            
               221
            
         32013R0329
   
               L 102/12
            
            
               SLUŽBENI LIST EUROPSKE UNIJE
            
            
               10.04.2013.
            
         PROVEDBENA UREDBA KOMISIJE (EU) br. 329/2013
   od 10. travnja 2013.
   o odstupanju od Uredbe (EZ) br. 967/2006 u pogledu rokova za obavješćivanje o količinama šećera koje se prenose iz tržišne godine 2012./2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 85. u vezi s člankom 4.,
   budući da:
   
               (1)
            
            
               Člankom 17. Uredbe Komisije (EZ) br. 967/2006 od 29. lipnja 2006. o utvrđivanju detaljnih pravila za primjenu Uredbe Vijeća (EZ) br. 318/2006 u pogledu proizvodnje šećera iznad kvote (2) utvrđuju se rokovi u okviru kojih države članice Komisiji moraju priopćiti količine šećera koje se prenose u sljedeću tržišnu godinu.
            
         
               (2)
            
            
               Odstupajući od članka 63. stavka 2. točke (a) Uredbe (EZ) br. 1234/2007, člankom 1. Provedbene uredbe Komisije (EU) br. 319/2013 (3) je za tržišnu godinu 2012./2013. produljen rok do kojeg države članice određuju rok do kojeg gospodarski subjekti moraju državama članicama priopćiti svoju odluku o prijenosu viškova proizvodnje šećera.
            
         
               (3)
            
            
               Slijedom toga, rokovi u okviru kojih države članice moraju Komisiji priopćiti količine koje se prenose u skladu s člankom 17. Uredbe Komisije (EZ) br. 967/2006 trebali bi se na odgovarajući način pomaknuti.
            
         
               (4)
            
            
               Stoga je za tržišnu godinu 2012./2013. potrebno odstupiti od rokova utvrđenih u točkama (a) i (b) članka 17. Uredbe (EZ) br. 967/2006.
            
         
               (5)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Odstupajući od točaka (a) i (b) članka 17. Uredbe (EZ) br. 967/2006, države članice najkasnije do 1. rujna 2013. Komisiji priopćuju količine šećera iz šećerne repe i šećerne trske iz tržišne godine 2012./2013. koje se prenose u sljedeću tržišnu godinu.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   Prestaje važiti 30. rujna 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 299, 16.11.2007., str 1.
   
      (2)  SL L 176, 30.6.2006., str 22.
   
      (3)  SL L 99, 9.4.2013., str 13.